ANDREW WOMMACK EVANKELIUMIN ÄÄRELLÄ
USKO SAANEESI 12/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tässä Andrew Wommack.
Tervetuloa evankeliumin äärelle.
Tänään jatkan opetusta aiheesta "Usko saaneesi" -
joten lakkaa yrittämästä saada sitä. Aihetta käsittelevän kirjan kannessa -
koira jahtaa häntäänsä. Se kuvaa kristittyjä.
He pyytävät iloa ja rauhaa, jotka Gal. 5:22―23:n mukaan meillä on jo.
He pyytävät parantumista. 1. Piet. 2:24: haavainsa kautta olette paratut.
He pyytävät vaurautta ja siunausta. Sinua on jo siunattu (Ef.1:3).
Mitä tarvitsetkaan, Jumala on jo tehnyt sen.
Ei Häntä tarvitse laittaa toimimaan. Pitää selvittää, mitä Hän on tehnyt, -
vastata siihen myönteisesti ja ottaa käyttöön se, mikä on jo sinun.
Asian katsominen näin muuttaa kaiken. Se on voimallista.
Olen opettanut tästä pitkään. Nyt käyn opetussarjan kolmatta osaa.
Viime jaksossa aloin selittää sitä, mikä auttoi minua ymmärtämään tätä asiaa.
Pitää ymmärtää, että on olemassa hengenmaailma.
Sitä ei keksi intuitiivisesti. Sitä ei tiedä automaattisesti.
Omin päin ihminen valitsee tavanomaisimman nimittäjän -
ja kokee, että jos ei voi nähdä, maistaa, kuulla, haistaa -
tai tuntea jotakin, ei usko, että se on olemassa.
Se vaatii mielen uudistusta, että ta- juaa hengenmaailman olemassaolon.
Hengenmaailman olemassaolon lisäksi sisälläsi on hengellinen sinä.
Lääkärit voivat vain tutkia fyysistä kehoasi -
ja psykiatrit sielullista mieltäsi ja tunteitasi.
Mutta he eivät tiedä eivätkä näe, kuka ja millainen olet hengessä.
Jokaisen sisällä on hengellinen olento. Vain kun alat ymmärtää -
koko todellisuutta, alat ymmärtää ja kulkea näissä asioissa.
Joku sanoo: "Yritän olla todellinen ja rehellinen. Toimia todellisuudessa.
Siksi en puhu mistään tästä hengellisestä."
Sellainen ei ole todellisuudessa. Hengenmaailma on totta.
Kuuntelin kerran keskusteluohjelmaa. Siinä puhuttiin kreationismista.
Siitä väiteltiin. Joku kristitty soitti ohjelmaan ja lainasi Raamattua.
Ohjelman juontaja sanoi: "Ei oteta Raamattua tähän.
Puhumme vain faktoista. Puhumme vain todellisuudesta."
Se suututti minut, että Raamattu nähdään muuna kuin todellisuutena.
Raamattu on ollut kauemmin olemassa kuin sitä kritisoivat ihmiset.
Kaikki nykyaikaiset löydökset, että Raamattu on väärässä -
Maan synnystä, iästä ja niin edelleen, -
niitä tuloksia ja löydöksiä muutetaan jatkuvasti.
Näin pari päivää sitten verkossa jutun, -
että jotkin tutkijoiden perusteoriat alkuräjähdyksestä ja muusta -
pitääkin arvioida uudelleen. He ovat alkaneet kyseenalaistaa kaikkea.
Minä kyseenalaistin sen alusta asti, koska Sana sanoi muuta.
Jotkut ajattelevat, että tiede on täysin oikeassa, -
vaikka se ei ole.
Maailmassa on muutakin kuin se, minkä havaitsee aistein.
On hengenmaailma ja hengellisiä tosiasioita.
Moni fyysinen asia on hengellistä alkuperää.
Jeesus ajoi demoneja ulos, jotta ihmiset paranivat fyysisesti.
Koukistunut selkäranka ja kuurous olivat demonisia.
Viime päivinä olemme nähneet ainakin puolentusinaa ihmistä, -
jotka olivat täysin kuuroja. Yksi oli ollut kuuro syntymästään saakka.
Ajoimme demonin ulos ja hänen korvansa aukenivat -
ja hän kuuli välittömästi.
Ehkä sanot: "En usko." Olet väärässä. En tarkoita sitä pahalla.
Kerron vain että näin kävi.
Hengenmaailma on totta. Hengellisiä tosiasioita on.
Jos sitä ei ymmärrä, on mahdotonta käsittää sitä, että olet jo saanut.
Viime kerralla käytin esimerkkiä 2. Kun. 6:sta, -
jossa profeetta Elisa näki hengenmaailman.
Hän sanoi, että heidän puolellaan on enemmän väkeä kuin vastapuolella.
Heitä oli vain kaksi, vastapuolella tuhansia.
Mutta hengenmaailmassa heitä oli enemmän.
Se on Kirjoitusten esimerkki hengen- maailmasta, jossa tapahtuu asioita.
Ps. 34:7: "Herran enkeli asettuu niiden ympärille, jotka häntä pelkäävät..."
Ympärilläsi on enkeleitä, näetpä, kuuletpa tai tunnetpa heitä koskaan.
Jos et usko sitä, se ei tarkoita, etteikö heitä olisi siellä.
Sinä vain sidot heidän kätensä. Jos et usko jotakin, mitä et aisti, -
estät asioita, jotka olisivat saatavillasi hengenmaailmassa, -
hyödyttämästä sinua fyysisessä maailmassa. Et muuta todellisuutta.
Huolehdit vain, ettei se vaikuta sinuun. Enkeleitä on olemassa.
Toinen esimerkki tulee luvusta Dan. 9.
En lue koko lukua, mutta luvun alkupuoliskossa -
Daniel rukoili Herralta ymmärrystä Jeremian profetiasta, -
että Israelin kansa olisi vankeudessa seitsemänkymmentä vuotta.
Aika oli jo kulunut. Hän ihmetteli sitä.
Herra vastasi, että kyse oli 70 vuosiviikosta -
siis 7 kertaa 70 vuodesta eli 490 vuodesta. Daniel sai ymmärryksen.
Dan. 9:3―4: "Ja minä käänsin kasvoni Herran Jumalan puoleen -
hartaassa rukouksessa ja anomi- sessa, paastossa, säkissä ja tuhassa.
Minä rukoilin Herraa, Jumalaani, tunnustin ja sanoin..."
Sitten Daniel kertoo rukouksensa. En lue sitä kokonaan.
Mutta jakeessa 19 hän sanoo: "Herra, kuule, Herra, anna anteeksi, -
Herra, huomaa ja tee tekosi itsesi täh- den, älä viivyttele, minun Jumalani; -
sillä sinun kaupunkisi ja sinun kansasi ovat sinun nimiisi otetut."
Jae 20: "Ja vielä minä puhuin ja rukoilin..." [Engl. "kun vielä puhuin".]
Danielin rukous ei kestänyt kuin pari minuuttia.
"Ja vielä minä puhuin ja rukoilin ja tunnustin syntini -
ja kansani Israelin synnit ja annoin rukoukseni langeta Herran, -
Jumalani, eteen minun Jumalani pyhän vuoren puolesta.
Ja kun minä vielä puhuin rukouksessa, tuli se mies, Gabriel, -
jonka minä olin nähnyt ennen näyssä, -
kiiruusti kiitäen minun tyköni ehtoouhrin aikana."
"Mies, Gabriel" on enkeli Gabriel. Hän ilmestyi Sakarjalle ja Marialle -
ja kertoi Jeesuksen ja Johannes Kastajan syntymästä.
Jae 22: "Ja hän opetti minua, puhui minulle ja sanoi: -
'Daniel, nyt minä olen lähtenyt neuvomaan sinua ymmärrykseen.'"
Gabriel alkoi kertoa vastausta.
Daniel rukoili ilmestystä ja ymmärrystä Sanasta.
Hän rukoili ja kirjoitti rukouksensa.
Noin kolmen minuutin jälkeen hänen yhä rukoillessaan Gabriel ilmestyi.
Jumalan enkeli ilmestyi Danielille fyysisesti.
Se osoittaa, että enkelit ovat totta, vaikka emme näe heitä.
He voivat ilmestyä fyysisesti, kuten tässä tapauksessa Danielille.
Gabriel sanoi Dan. 9:23: "Kun sinä aloit rukoilla, lähti liikkeelle sana, -
ja minä olen tullut sitä ilmoittamaan; sillä sinä olet otollinen.
Käsitä siis se sana ja ymmärrä näky."
Gabriel sanoi, että rukouksen alussa Jumala antoi käskyn.
Siksi Gabriel tuli Danielin luokse.
Kumoan nyt pari asiaa, jotka moni olettaa.
Moni olettaa, että Jumala voi tehdä mitä vain -
eikä aika, etäisyys tai tila vaikuta Häneen.
Jos Hän tahtoo jotakin, se tapahtuu heti.
Tämä kohta haastaa tuon ajatuksen.
Kun Daniel alkoi rukoilla, Jumala antoi käskyn Gabrielille.
Gabrielilla kesti noin kolme minuuttia ilmestyä.
Ylistän Herraa siitä, että päätin vuosia sitten vain uskoa Raamattua.
Minulla ei ole mitään ennakkousko- musta, jonka mukaan tulkitsen Sanaa.
Puhuin kerran erään pastorin kanssa.
Hän kysyi: "Mitä Raamatun tulkintametodia käytät?"
"Mitä tarkoitat? Minä vain uskon Raamattua."
Hän sanoi: "Jokaisella on jokin tapa tulkita Raamattua.
Oletko kalvinisti, arminiolainen vai mitä?"
Sanoin: "Ei minulla ole sellaista."
"Kyllä sinulla pitää olla jokin teologinen kanta, -
jonka mukaan luet Sanaa niin että se sopii kantaasi."
Sanoin: "Siksi oma teologiasi on niin pielessä."
Ei minulla ole sellaista.
En usko, etteikö aika, tila ja matka vaikuttaisi Jumalaan.
Luen vain Sanaa. Dan. 9:n mukaan Jumala antoi käskyn Gabrielille -
ja Gabrielilla kesti noin kolme minuuttia tulla paikalle.
Sitä ei selitetä. En tiedä yhtään, miksi Gabrielilla kesti sen aikaa ilmestyä.
Ehkä hänen piti pakata hammasharja mukaan.
Ehkä hän oli toisella puolen galaksia, -
ja kesti kolme minuuttia tulla 100 miljardin valovuoden päästä.
Sillä ei ole väliä, vain periaatteella.
Periaate on se, että Jumala puhui Danielin rukouksen alussa.
Kesti noin kolme minuuttia, että Jumalan sana tuli fyysiseen muotoon.
Se on tärkeää. Se osoittaa, että hengenmaailma on olemassa -
ja että siellä tapahtuu asioita, joita emme voi havaita pienillä aivoillamme.
Se pitää vain uskoa. Pitää ymmärtää, että heti kun rukoilet, -
Jumala toimii ja käyttää voimaansa.
Uudessa testamentissa asia on vielä paremmin: -
siinä Hän on jo toiminut Jeesuksen kautta.
Se on jo meissä eikä sen tarvitse tulla universumin toiselta puolen.
Asiat ovat paremmin UT:ssa, mutta silti periaate pätee.
Kun Jumala toimii, siitä kuluu aikaa, -
kun Hän käskee mennä ja ilmoittaa vastauksen, -
siihen, kun itse kykenee fyysisesti havaitsemaan sen. Se on tärkeää.
Siksi käytän tätä esimerkkiä. Hengenmaailma on -
ja hengellisiä tosiasioita on. Asioita tapahtuu kulisseissa tietämättäsi.
Jos et tiedosta sitä, et koskaan kykene noudattamaan Mark. 11:24:n ohjetta, -
että rukoillessa pitää uskoa saavansa nyt, niin se on tuleva tulevaisuudessa.
Jos et ymmärrä sitä, rukoilet ja avaat silmäsi.
Jos et näe tai tunne sitä, jos lääkäri ei voi vahvistaa sitä, -
jos pankkiiri ei kerro sinun saaneen rahaa, et kykene uskomaan sitä.
Uskosi vaihtuu välittömästi epäuskoon fyysisten olosuhteiden takia.
Moni elää siinä tilassa. Mutta jos ymmärrät, mistä puhun, -
osaat rukoilla: "Jumala, Sinä olet jo tehnyt sen.
Rukoukseni toteutuminen on jo tekeillä.
Olet jo käyttänyt voimaasi, ja asia on selvä. Siinä voi kestää jonkin aikaa, -
ennen kuin näen sen, mutta se on jo tehty."
Mark. 11:ssä Jeesus kirosi viikunapuun: -
"Älköön ikinä enää kukaan sinusta hedelmää syökö".
Mitään ei heti tapahtunut. Jos opetuslapset eivät ymmärtäneet, -
että hengenmaailmassa asioita tapah- tuu ennen kuin ne näkyvät fyysisessä,-
he olisivat ajatelleet, että Jeesus ei onnistunut, koska puu näytti samalta.
Mutta seuraavana aamuna he ohittivat sen, ja puu oli kuivunut juurista käsin.
Se on tärkeää. Heti kun Jeesus puhui sanan, puu kuoli.
Se kuoli juurissa.
Jos kukan leikkaa kasvista ja laittaa kukka-asetelmaan ja veteen, -
kukat kestävät viikon tai pari. Kukka näyttää elävältä, -
mutta se kuoli, heti kun se leikattiin muusta kasvista.
Sen kuihtuminen voi kestää hetken, mutta se oli heti leikattua kuollut.
Samoin puu kuoli, heti kun Jeesus sanoi sanan, -
mutta kesti noin vuorokauden, ennen kuin se näkyi.
Jumala voi vapauttaa parantumisen kehoosi, -
mutta voi kestää ennen kuin se näkyy. Jumala voi lähettää varoja sinulle.
Hän voi puhua, ja joku voi olla matkalla sekin kanssa.
Saatat olla saamassa perinnön. Sekki voi olla jo postissa.
Et näe sitä sillä hetkellä, mutta usko, että asia on tekeillä.
Sen näkee Dan. 9:ssä. Daniel rukoili, -
ja kolme minuuttia myöhemmin Gabriel ilmestyi.
Gabriel kertoi Jumalan antaneen käskyn, heti kun Daniel alkoi rukoilla.
Daniel rukoili toistamiseen luvussa 10 ja pyysi taas viisautta. Dan. 10:2―3: -
"Niinä päivinä minä, Daniel, murehdin kolmen viikon päivät.
Herkullista ruokaa minä en syönyt, ei liha eikä viini tullut minun suuhuni, -
enkä minä voidellut itseäni öljyllä, -
ennenkuin kolmen viikon päivät olivat loppuun kuluneet."
Tällä kertaa hän rukoili kolme viikkoa. Jakeessa 10 toinen sanansaattaja -
ilmestyi vastaamaan Danielin rukoukseen.
Tykkään viitata Danieliin, koska kun kerron omista rukousvastauksista, -
moni ajattelee, että Jumala suosii toisia.
"Herra vastaa kyllä sinun rukouksiisi muttei minun."
He jättävät todistukseni omaan arvoonsa. "Ei se minulla toimi niin."
Tässä sama mies, joka oli kohdannut Gabrielin ihmeellisesti luvussa 9, -
sai toisenlaisen kokemuksen.
Jos jotakin, hänen olisi pitänyt olla vahvempi uskossaan.
Hänen olisi pitänyt nähdä parempia tuloksia. Sen sijaan, -
kestikin kolme viikkoa, kun viimeksi kesti vain kolme minuuttia.
Hän murehti, paastosi ja rukoili kolme kokonaista viikkoa.
Dan. 10:10―11: "Ja katso, käsi kosket- ti minua ja ravisti minut hereille, -
polvieni ja kätteni varaan. Ja hän sanoi minulle: "Daniel, -
sinä otollinen mies, ota vaari niistä sanoista, jotka minä sinulle puhun, -
ja nouse seisomaan, sillä minut on nyt lähetetty sinun tykösi".
Ja hänen puhuessansa minulle tämän sanan minä nousin vavisten."
Daniel rukoili kolme viikkoa. Kesto muuttui 3 minuutista 3 viikkoon.
Oletko miettinyt, miksi Hän vastaa jos- kus 3 minuutissa, joskus 3 viikossa?
Onko jokin vastaus tullut nopeasti, ja joskus toiste tuntunut, -
että on rukoillut ja tehnyt kaikkensa, eikä vastausta vain kuulu.
Miksi Jumala vastaa joihinkin rukouksiin kolmessa minuutissa -
ja toisiin kolmessa viikossa?
Tuo kysymys itsessään on kelpaamaton. Se on väärä kysymys.
Sitä kysyessä katsoo asioita ihmisnäkökulmasta. Ajattelemme, -
että vastaus tuli 9. luvussa 3 minuutissa, 10. luvussa 3 viikossa.
Mutta katsokaa, mitä sanansaattaja sanoi Danielille. Dan. 10:12: -
Ja hän sanoi minulle: "Älä pelkää, Da- niel, sillä ensimmäisestä päivästä asti,
jona sinä taivutit sydämesi ymmärryk- seen ja nöyryyteen Jumalasi edessä, -
ovat sinun sanasi tulleet kuulluiksi; ja sinun sanojesi tähden minä olen tullut"
Siinä sanottiin "ensimmäisenä päivänä".
Koska Jeesus on sama eilen, tänään ja ikuisesti (Hepr. 13:8), -
uskon, että tarkoitetaan rukouksen alkamispäivää.
Toisin sanoen muuttuja luvuissa 9 ja 10 ei ollut Jumala.
Jumala ei ollut se, joka vastasi ensin 3 minuutissa ja sitten 3 viikossa.
Siltä se vain näyttää meistä fyysisten, luonnollisten asioiden valossa.
Jumala on Henki (Joh. 4:24).
Hän toimi välittömästi kummallakin kerralla.
Muutosta ei aiheuttanut Jumala eikä myöskään Daniel.
Daniel pysyi vahvana uskossa.
Minkä muutoksen aiheutti?
Dan. 10:13: "Persian valtakunnan enkeliruhtinas -
seisoi vastustamassa minua kaksi- kymmentäyksi päivää, mutta katso, -
Miikael, yksi ensimmäisistä enkeliruhtinaista, tuli minun avukseni,-
sillä minä olin jäänyt yksin sinne, Persian kuningasten tykö."
Muutosta ei aiheuttanut Jumala eikä Daniel vaan paholainen.
Persian kuninkaalla ei tarkoiteta kyseistä henkilöä -
vaan demonista voimaa hänen takanaan.
En ehdi selittää sitä tarkemmin, mutta se oli demoninen este.
Paholainen aiheutti muutoksen.
Katsotaan ihmisnäkökulmasta Mark. 11:24:ää: "kaikki, -
mitä te rukoilette ja anotte, uskokaa saaneenne, niin se on teille tuleva."
Jos sitä ei ymmärrä, rukoilee, avaa silmänsä, -
ja jos muutosta ei näe tai tunne, -
ja jos ajattelee, että vain fyysinen, käsin kosketeltava maailma on totta, -
silloin ei usko saaneensa, koska sitä ei näe.
Mutta jos ymmärtää, että hengenmaailma on olemassa, -
että Jumala vastasi Danielille kolme viikkoa ennen kuin tämä näki sen -
eli että hengellisesti asioita tapahtui, -
voi avata silmät rukouksen jälkeen ja sanoa: "Tiedän, että Jumala toimi, -
koska uskoni perusta on Sana ja sen lupaukset.
Jumala on vastannut rukoukseeni. Olen jo saanut.
En ehkä voi koskea sitä vielä, mutta asia on selvä hengenmaailmassa."
Kun pysyt uskossa lujana, vaikka et vielä näe, -
uskosi on kuin silta hengellisestä fyysiseen maailmaan.
Usko antaa tien sille, mikä on totta hengellisessä, -
tulla todeksi fyysisessä maailmassa.
Mutta jos lakkaat uskomasta, -
koska et näe sitä vielä eikä fyysisesti mitään ole tapahtunut, -
niin vaikka voima vapautettiin hengellisessä -
ja vaikka vastaus oli jo tulossa, voit keskeyttää sen tulon.
Mitä jos Daniel olisi lopettanut 20. päivänä eikä 21:senä, -
jolloin hän sai vastauksen? Mitä jos hän olisi sanonut: -
"Viimeksi vastaus tuli 3 minuutissa. Minä lopetan. Mitä hyötyä tästä on?"
Ef. 3:20: Jumala voi tehdä monin verroin enemmän kuin anomme -
tai ymmärrämme sen voiman mukaan, joka meissä vaikuttaa.
Jumalan voiman pitää virrata ihmisen kautta.
Jos Daniel olisi lakannut uskomasta päivää ennen sanansaattajan tuloa, -
niin vaikka taivaassa olisi taisteltu -
ja vaikka hengenmaailmassa olisi tapahtunut paljon suuria, -
Daniel ei olisi saanut tietää sitä.
Olisi näyttänyt siltä kuin Jumala ei olisi tehnyt mitään.
Mutta oikeasti Jumala toimi heti ensimmäisenä päivänä.
Samoin Jumala toimii nyt. Jumalan voima lähtee liikkeelle heti.
Mutta joskus kestää, ennen kuin asiat tulevat hengellisestä fyysisiksi.
Siihen on monta syytä. Aikani on tältä päivältä lopussa.
Voisin kertoa sata asiaa, jotka nopeuttavat aikaa siitä, -
kun uskot saaneesi, siihen, että asia on fyysisesti käsissäsi.
Tänään en ehdi sitä kertoa. Jatkan asiasta ensi kerralla.
Tämä on voimallista. Jos ymmärrät, että hengenmaailma on olemassa -
ja jos saat Sanasta vilauksen siitä, mitä siellä tapahtuu, -
se auttaa uskomaan, että olet jo saanut. Silloin tulet saamaan sen.
ANDREW WOMMACKIN TYÖN UUTISET
Vuonna 2006 tapahtui asuntolainakriisi.
Subprime-lainanantajat tekivät konkurssin.
Talous romahti. Tämä alue oli ensimmäisiä, joissa se tuntui kovaa.
Kaikki 9 tai 10 pankkiani romahtivat ja sulkivat ovensa samalla viikolla.
Olin välittänyt niiden kautta yli miljoonan dollarin edestä lainoja.
Kaikki provisioni katosivat kuin tuhka tuuleen. Säästöjä ei ollut.
Kaikki, mitä meillä oli ollut, -
vedettiin altamme yhdessä yössä.
Koko ihmeellisen tarinan voit lukea awmi.net-sivustolta englanniksi.
Klikkaa vasemmalta "Ministry News" ja sieltä "Today's TV News Story".
Lue, mitä Andrew Wommackin työn ja Charis-koulun -
maailman muuttajille kuuluu.
Kutsun sinut kesällä 2014 raamattukonferenssiimme -
Woodland Parkin uusiin tiloihimme Coloradoon.
Siitä tulee hienoa. Moni tahtoisi nähdä tilat.
Sen lisäksi pidämme tilaisuuksia sekä aamuisin että iltaisin.
Charis-koulujemme opettajia tulee puhumaan. Minäkin opetan.
Siellä on hyvää ylistystä Charlien ja Jillin -
sekä CBC-ylistystiimin johdolla.
Lisäksi tänä vuonna perjantai-aamuna aamutilaisuuden jälkeen -
pidetään grillijuhlat. Se on USA:n itsenäisyyspäivänä 4.7.
Lapsille on varattu paljon asioita, -
kuten pelejä ja pomppulinna.
Siitä tulee hauska itsenäisyyspäivän juhla.
Iltapäivällä pidetään grillijuhlat.
Jos aiot tulla kokouksiin, suunnittele se niin, että voit olla mukana juhlassa.
Kesän raamattukonferenssista tulee hieno. Tiedot näkyvät ruudulla.
Tule mukaan uusiin tiloihin Woodland Parkiin.
Päivän opetus on saatavilla Usko saaneesi -pakettina.
Siihen kuuluu opetussarja CD:llä, -
DVD:llä, kuten televisiossa, kirja sekä työkirja.
Työkirjan mukana tulee CD-levy, jolta voit tulostaa opetusten runkoja, -
opetuslapseuskysymyksiä ja Raamatun tekstejä.
Paketin listanhinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet kotisivuiltamme www.awme.net.
Kauppa ja tarjoukset löytyvät sivuilta.
Sarjan kolmannen ääniopetuslevyn nimi on "Se on hengenmaailmassa".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla kotisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Jos soitat Ison-Britannian ulkopuolelta, -
muista lisätä kansainvälinen maatunnus +44 numeron eteen.
Jos numero on varattu, muista, -
että voit tilata materiaaleja milloin vain osoitteesta www.awme.net.
Meille voi kirjoittaa ruudulla näkyvään osoitteeseen. Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Heinäkuussa hän on Pohjois- Carolinassa, Washington DC:ssä, -
New Yorkissa ja Oklahomassa.
Elokuussa hän puhuu Oklahomassa, Kansasissa -
ja kolmessa kaupungissa Floridassa.
Lisätietoja tapahtumista saat kotisivuiltamme www.awme.net.
Suomennos: Maija Tuukkanen